Case ID: 1067734
Sentence 8: İbtidai istintaq zamanı şahid qismində dindirilmiş Şahid4 məhkəmə zamanı elan edilmiş ifadəsində göstərmişdir ki, təxminən 2017-ci ilin iyun ayının 17-18-də istifadəsində olan (055) *****-** nömrəli telefona bir nəfər zəng edərək özünü polis əməkdaşı kimi təqdim etmiş, qardaşı Təqsirləndirilən şəxsin harada olması ilə maraqlanmış, o, Hamletin Türkiyə Respublikasına getdiyini dedikdə polis əməkdaşı ona Hamletlə Şöhrətin iki nəfər şəxslə dalaşıb döydüklərini və döyülən şəxslərdən birinin xəstəxanada öldüyünü demiş, təxminən xx xxxx 2017-ci il tarixdə Hamlet ona Türkiyə Respublikasından zəng edib hal-əhval tutuduqda o, Hamletə hüquq mühafizə orqanları tərəfindən axtarıldığını və dalaşıb döydükləri adamın birinin xəstəxanada öldüyünü deyib, ondan nə baş verdiyini soruşmuş, bundan sonra Hamlet ona x xxxx 2017-ci il tarixdə axşam saatlarında Bakı şəhəri, Nizami rayon «8-ci kilometr bazarı»nın yaxınlığında Şöhrətlə birlikdə Şeyda və İsgəndərlə dalaşdıqlarını, Şöhrətin Şeydanı yerdə uzanmış vəziyətdə başından vurduğunu, İsgəndəri əl və ayağı ilə vurduğunu demiş, Hamlet dava-dalaş zamanı özü, Şöhrət, İsgəndər və Şeydanin həddindən artıq sərxoş vəziyyətdə olduqlarını demiş, sonuncu ona Şöhrətin Şeydanı nə ilə vurduğunu deməmiş, Hamletdən dava-dalaşın nə səbəbdən yarandığını soruşduqda Hamlet yalnız davanın telefon üstündə olduğunu, dava-dalaş etdiyi üçün peşman olduğunu demiş, o, Hamletə gəlib hüquq mühafizə orqanlarına təslim olmağı təklif etmiş, Hamlet Türkiyədə iş tapıb işlədiyi üçün yaxın günlərdə Azərbaycan Respublikasına qayıtmaq fikrində olmadığını bildirmiş, Hamletin ona zəng etdiyi mobil nömrə Türkiyə Respublikasının operatorlarına aid olmuş, həmin nömrə telefonundan silindiyindən nömrəni istintaqa deyə bilməmiş, Hamletlə sonuncu dəfə 11 və ya xx xxxx 2017-ci il tarixdə Sabunçu rayonu Ramanı yolunun üstündə görüşmüş, çay evlərinin birində oturub çay içmiş, həmin vaxt Hamlet ona dava etmələri barədə heç bir söz deməmiş, Hamlet ona yalnız işləmək üçün Türkiyəyə gedəcəyini demiş, sonuncu kirayədə qaldığı evdən özü ilə iki ədəd şalvarını götürmüş, kiminlə və hansı nəqliyyat vasitəsi ilə haradan, nə vaxt sərhədi keçəcəyi barədə ona heç bir söz deməmiş, o, həmin vaxt Hamletin bədəninin gözlə görünən nahiyələrində hər hansı bir xəsarət və ya xəsarət izləri görməmiş, sonuncu dəfə Hamlet istifadəsində olan (055) ***-**-** nömrəli telefonundan «WhatsApp» proqramı vasitəsi ilə xx xxxx 2017-ci il tarixdə ona zəng etmiş, lakin zəngi eşitmədiyi üçün danışa bilməmiş, Hamlet ona həmin vaxt Türkiyə Respublikasının İzmir şəhərində olduğunu demiş, qaldığı ünvan və kimlərlə yaşaması barədə dəqiq heç bir məlumatı verməmişdir.